Byrettens kendelse om opretholdelse af tidligere doms bestemmelse om udvisning og indrejseforbud stadfæstes
Ret: Østre Landsret (2. instans)
Faggruppe: Straffesag — Øvrige straffesager
Sagsemner: Strafferetlige sanktioner og andre foranstaltninger;
Udlændinge;

/

UDSKRIFT
AF

ØSTRE LANDSRETS RETSBOG
____________

Den 29. september 2020 kl. 10.00 holdt Østre Landsret offentligt retsmøde i

retsbygningen, Bredgade 42, København.

Som dommere fungerede landsdommerne Thomas Lohse, Steen Mejer og Bjarke

Gano (kst.), førstnævnte som rettens formand.

Der foretoges

24. afd. nr. S-1327-20:

Anklagemyndigheden

mod

Domfældte

(cpr.nr. Født 1995)

(advokat Eddie Omar Rosenberg Khawaja, besk.)

Ingen var mødt eller indkaldt.

Det tidligere fremlagte var til stede.

Der fremlagdes endvidere salæropgørelse af 22. september 2020 fra advokat

Eddie Omar Rosenberg Khawaja.

Domfældte, der ved Retten i Glostrups dom af 12. marts 2019, som stadfæstet af

Østre Landsret ved dom af 10. oktober 2019, blev udvist med indrejseforbud for

bestan-dig, har kæret Glostrup Rets kendelse af 19. maj 2020 (C9-30/2020) om

opretholdelse af bestemmelsen om udvisning.



/

- 2 -

Domfældte har nedlagt påstand om, at bestemmelsen om udvisning skal op-

hæves, subsidiært at sagen udsættes på Højesterets stillingtagen til to kæresager

vedrørende prøvelse af bestemmelser om udvisning.

Anklagemyndigheden har påstået byrettens kendelse stadfæstet.

Kæremålet har været mundtligt forhandlet den 22. september 2020, hvor der er

afgivet supplerende forklaring af Domfældte og Vidne.

Supplerende sagsfremstilling

Det fremgår af udtalelse af 10. januar 2020 fra fungerende overlæge Vidne bl.a.:

”Skift af medicinering har medført, at [Domfældte] er langt mere vågen,
deltagende i afsnittets tilbud, ligesom han ikke længere fremviser egent-lige
psykotiske symptomer efter minimum 6 måneder.

Det skal yderligere bemærkes, at [Domfældte] har fungeret godt i
patientgruppen, således at han har kunnet danne sociale relationer med
andre, ligesom han har reageret fuldt ud hensigtsmæssigt ved frustrationer
og akutte situationer involverende andre patienter i afdelingen. Han er åben
omkring gerningen og kan nu anskue den uden at tøve, bagatellisere eller på
anden måde frasige sig ansvaret for den. Han har ligeledes været fuldt ud
samarbejdsvillig omkring samtaler, bidraget villigt og åbent til samtalernes
indhold og har sam-arbejdet fuldt ud om medicinsk behandling. Han udviser
sygdomserkendelse og sygdomsindsigt, idet han adspurgt udtaler på fuldt ud
troværdig vis, at han har en psykisk sygdom, og at han har behov for
medicinsk behandling for ikke at-ter at blive psykotisk og farlig.
Det bemærkes, at der er udfærdiget mentalobservation ved Justitsministeriet
Retspsykiatrisk Klinik på Blegdamsvej, og at diagnosen paranoid skizofreni
er stillet ved overlæge tilknyttet afdeling 802.”

Efter votering afsagdes følgende

k e n d e l s e :

Landsretten lægger efter bevisførelsen, herunder Domfældtes egen forklaring, til

grund, at Domfældte er velbehandlet og ikke fremviser egentlige psykotiske

symptomer, samt at han har fuld sygdomsindsigt, ligesom han er klar over alvoren

af den kriminalitet, han er dømt for.



/

- 3 -

Med denne bemærkning og af de grunde, der er anført af byretten, tiltræder

landsretten, at bestemmelsen om udvisning i Østre Landsrets dom af 10. oktober

2019 skal opretholdes.

Da der endvidere ikke findes grundlag for at udsætte sagen på Højesterets

stillingtagen til to andre kæresager vedrørende prøvelse af bestemmelser om

udvisning, stadfæster lands-retten byrettens kendelse.

T h i b e s t e m m e s :

Byrettens kendelse stadfæstes.

Landsretten tilkendte advokat Eddie Omar Rosenberg Khawaja, der er beskikket

for Domfældte, i salær for landsretten 13.680 kr. med tillæg af moms, der endeligt

betales af statskassen.

Sagen sluttet.

Retten hævet.



/